OBAVIJEST UZ NATJEČAJ ZA PRIJAM U SLUŽBU U GRAD SINJ,
  S OPISOM POSLOVA RADNOG MJESTA, 
PODACIMA O PLAĆI I PRAVNIM IZVORIMA ZA PISANO TESTIRANJE

U  „Narodnim novinama“, br.124, dana  30. listopada 2026. godine objavljen je :

Natječaj za prijam u službu u Grad Sinj, Upravni odjel za financije, na radno mjesto: Referent za blagajničko poslovanje  (1 izvršitelj, m/ž),  na neodređeno vrijeme, uz probni rad od tri (3) mjeseca.

 	Posljednji dan za predaju prijava na natječaj pošti (preporučenom poštanskom pošiljkom) ili izravno u Pisarnicu Grada Sinja, je 09. studenoga 2026.god.



I. OPIS POSLOVA RADNOG MJESTA: 

  	Referent za blagajničko poslovanje
 	Prima i kontrolira dokumentaciju vezano za obavljanje gotovinskih uplata i isplata putem blagajne, vrši uplate i isplate gotovog novca, te vodi evidenciju  blagajničke dokumentacije (nalozi za uplatu, nalozi za isplatu, dnevnik blagajničkog poslovanja), knjiži sve poslovne promjene vezano za blagajničko poslovanje u poslovnim knjigama, pravodobno i točno izvještava o blagajničkom poslovanju te je odgovoran za gotovinska sredstva u blagajni (zaštita gotovine, podataka i dokumentacije od neovlaštenog pristupa i otuđenja), unos podataka u aplikacije trošenja proračunskih sredstava, obavlja i druge poslove po nalogu Pročelnika.


II. PODACI O PLAĆI: 

· Koeficijent složenosti poslova radnog mjesta Referent za blagajničko poslovanje je 2,75 uz osnovicu za izračun plaće u iznosu od 590,00 €. 

 Plaću službenika čini umnožak koeficijenta složenosti poslova radnog mjesta na koje je službenik raspoređen i osnovice za izračun plaće, uvećan za 0,5% za svaku navršenu godinu  radnog staža.


III. PRETHODNA PROVJERA ZNANJA I SPOSOBNOSTI: 
 
Prethodna provjera znanja i sposobnosti kandidata obuhvaća: 
(1) pisano testiranje; 
(2) intervju. 

Za svaki dio provjere kandidatima se dodjeljuje broj bodova od 1 do 10. 
Intervju se provodi samo s kandidatima koji su ostvarili najmanje 50% bodova  na pisanom testiranju.
Smatra se da je kandidat koji nije pristupio prethodnoj provjeri znanja povukao prijavu na natječaj.

       	Test se sastoji od pitanja iz niže navedenih područja testiranja, dok se u intervjuu utvrđuju interesi, profesionalni ciljevi i motivacija kandidata za rad na navedenom radnom mjestu. 




IV. PRAVNI IZVORI ZA PRIPREMANJE KANDIDATA ZA PROVJERU:

Izvori za pripremanje kandidata za radno mjesto  Referent za blagajničko poslovanje, za pisano testiranje:


1. Zakon o lokalnoj i područnoj (regionalnoj) samoupravi („Narodne novine“, br. 33/01, 60/01-vjerodostojno tumačenje 129/05, 109/07, 125/08, 36/09, 150/11, 144/12, 19/13, 137/15, 123/17,98/19,144/20)
2. Zakon o proračunu („Narodne novine“,br.144/21)
3. Zakon o financiranju jedinica lokalne samouprave („Narodne novine“, br. 127/17, 138/20, 151/22, 114/23)


V. 	OSTALO        

Vrijeme održavanja prethodne provjere znanja i sposobnosti kandidata bit će objavljeno na ovoj web stranici, najmanje pet dana prije održavanja provjere.
 
Molimo podnositelje da u prijavi navedu broj fiksnoga i/ili mobilnog telefona na koje, u slučaju potrebe, mogu biti kontaktirani tijekom natječajnog postupka. Također molimo da se u prijavi navede adresa elektroničke pošte.

Kandidat može tijekom natječajnog postupka pisanim putem povući prijavu.

Izabrani kandidat bit će upućen na liječnički pregled (utvrđivanje zdravstvene sposobnosti za obavljanje poslova radnog mjesta) na trošak Grada.

Eventualne dodatne upite za natječaj koji  provodi Upravni odjel za financije Grada Sinja možete poslati putem elektroničke pošte, na adresu: jasna.mijic-trogrlic@sinj.hr
   
 

